46 ஆசேர் புதல்வி பெயர் செராகு. 47 அவர்கள் எண்ணிக்கைப்படி ஆசேர் புதல்வர் குடும்பங்கள் இவையே. அவர்கள் ஐம்பத்து மூவாயிரத்து நானூறு பேர். 48 தங்கள் குடும்பங்கள் வாரியாக நப்தலி புதல்வர்: யாகுட்சேல், யாகுட்சேல் வீட்டார்; கூனி, கூனி வீட்டார்; 49 எட்சேர், எட்சேர் வீட்டார், சில்லேம், சில்லேம் வீட்டார். 50 அவர்கள் எண்ணிக்கைப்படி நப்தலிக் குடும்பங்கள் இவையே. அவர்கள் தொகை நாற்பத்தையாயிரத்து நானூறு. 51 ஆக, இஸ்ரயேலின் ஆண் மக்கள் தொகை ஆறு லட்சத்து ஓராயிரத்து எழுநூற்று முப்பது. 52 ஆண்டவர் மோசேயிடம் கூறியது: 53 பெயர்களின் எண்ணிக்கைக்குத் தக்கவாறு இவர்களுக்கு இந்த நாடு உரிமைச் சொத்தாகப் பங்கிடப்படும்.